หยุดยาคุมมาค่ะ แล้ววันที่24เป็นวันที่ประจำเดือนต้องมา แต่ประจำเดือนไม่มาค่ะ แล้วตรวจครรภ์วันที่27 ผลเป็นลบค่ะไม่ท้อง ตั้งแต่วันที่24จนวันนี่ยังมีอาการปวดท้องน้อยเหมือนเดิมค่ะ เป็นเพราะอะไรคะ แล้วเพราะอะไรประจำเดือนไม่มา
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา ประสิทธิภาพยาถ้ากินครบทั้งแผงนั้นประมาณ 98-99%แต่ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไป ถ้าให้ผลลบแน่ชัดแล้ว จริงๆก็สามารถกินยาแผงต่อไปได้ทันทีโดยไม่ต้องรอให้ประจำเดือนมา การที่ประจำเดือนไม่มา แม้ไม่ได้ตั้งครรภ์หลังหยุดยาคุม อาจเกิดจากยาคุมทำให้ผนังมดลูกบางลง จึงไม่มีเลือดหลุดออกมาเป็นรอบเดือนในเดือนนั้นๆ แต่หากยังไม่สบายใจ สามารถไปพบแพทย์ที่รพเพื่อตรวจยืนยันการตั้งครรภ์อีกครั้งได้ค่ะ